google/wiki40b huggingface dataset:
भरत (महाभारत)

भरत प्राचीन भारत के एक चक्रवर्ती सम्राट थे जो कि हस्तिनापुर के राजा दुष्यन्त तथा रानी शकुन्तला के पुत्र थे अतः एक चन्द्रवंशी राजा थे। भरत के बल के बारे में ऐसा माना जाता है कि वह बाल्यकाल में वन में खेल ही खेल में अनेक जंगली जानवरों को पकड़कर या तो उन्हें पेड़ों से बाँध देते थे या फिर उनकी सवारी करने लगते थे। इसी कारण ऋषि कण्व के आश्रम के निवासियों ने उनका नाम सर्वदमन रख दिया।
भट्टिप्रोलु लिपि

भट्टिप्रोलु एक लिपि है जो ब्राह्मी का परिवर्तित रूप है। वर्तमान आन्ध्र प्रदेश के गुंटूर जिले के भट्टिप्रोलु गाँव के प्राचीन शिलालेखों में इस लिपि का प्रयोग हुआ है। इतिहासकार मानते हैं कि तेलुगु लिपि इसी लिपि से व्युत्पन्न हुई है।

व्युत्पत्ति

निम्नलिखित स्थान पर एक चर्चा है जो यह बताती हि कि किस प्रकार भारतीय लिपियों का विकास सिन्धु लिपि से हुआ।
संजय सिंह

व्यक्तिगत जीवन

संजय सिंह का जन्म भारत के उत्तर प्रदेश राज्य में स्थित सुल्तानपुर में हुआ था। उन्होंने 1990 में उड़ीसा स्कूल ऑफ़ माइनिंग इंजीनियरिंग से खनन अभियांत्रिकी में डिप्लोमा किया था।

समाज-कार्य

संजय सिंह ने 1998 में 'आजाद समाज सेवा समिति' नाम की एक सामाजिक संगठन कि स्थापना की। यह संगठन सुल्तानपुर के हसनपुर गांव में "शाहिद चंद्रशेखर आजाद बालिका विद्यालय" चलाता है। यह विद्यालय सस्ती फीस पर एवं योग्य गरीब बच्चों के लिए मुफ्त में शिक्षा प्रदान करता है।
नूरी अल-मलिकी

नूरी कमाल मोहम्मद हसन अल-मलिकी (अरबी: نوري كامل محمد حسن المالكي) जन्म: 20 जून 1949), जिन्हें जवाद अल-मलिकी (जवादा ईसाईराइ) या अबू आसारा (أبو إسراء) के रूप में भी जाना जाता है, इराकी राजनीतिज्ञ हैं जो प्रधान मंत्री थे 2006 से 2014 तक इराक की इस्लामिक दावा पार्टी के सचिव-जनरल और इराक के वर्तमान उपराष्ट्रपति हैं।
१७१९ ईसा पूर्व

१७१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सुनील गावस्कर

बल्लेबाज़ी कीर्तिमान

इन्होंने बल्लेबाज़ी से संबंधित कई कीर्तिमान स्थापित किए। गावस्कर ने (अपने समय काल में) विश्व क्रिकेट में 3 बार, एक वर्ष में एक हज़ार रन, सर्वाधिक शतक (34), सर्वाधिक रन (नौ हज़ार से अधिक), सर्वाधिक शतकीय भागेदारियाँ एवं प्रथम श्रृंखला में सर्वाधिक रन बनाने वाले एकमात्र बल्लेबाज थे। 'सनी' गावस्कर की हर पारी एवं रन ऐतिहासिक होते हैं। उन्होंने भारतीय टीम का कुशल नेतृत्व किया और कई महत्त्वपूर्ण विजयें प्राप्त कीं, जिनमें 'एशिया कप' एवं 'बेसन एंण्ड हेजेस विश्वकप' (BENSON & HAZES WORLD CUP) प्रमुख है। 
'क्रिकेट के आभूषण' कहे जाने वाले गावस्कर ने एक दिवसीय मैचों में भी अपनी टीम के लिए ठोस आधार प्रस्तुत किया है। वे 100 कैचों का कीर्तिमान भी इंग्लैंड में बना चुके हैं। 1986 में उनके खेल जीवन का उत्तरार्द्ध होने के बाद भी उनके खेल में और निखार आया। अपने कॉलेज की ओर से क्रिकेट खेलते समय भी वे सबसे सफल बल्लेबाज माने जाते थे। 1971 में उन्हें टैस्ट टीम के वेस्टइंडीज दौरे के लिए चुना गया था। सनी को विश्व का सर्वोपरी खिलाड़ी माना जाता है।

पुरस्कार

इन्हें १९८० में भारत सरकार द्वारा खेल जगत के क्षेत्र में पद्म भूषण से सम्मानित किया गया था। भारत में सुनील गावस्कर को 1975 में 'अर्जुन पुरस्कार' प्राप्त हुआ। इसके अतिरिक्त कई देशों में उन्हें सम्मानित किया जा चुका है। 1980 में ही वे 'विस्डेन' भी प्राप्त कर चुके हैं।

महत्त्वपूर्ण पुस्तकें

गावस्कर ने क्रिकेट से सम्बन्धित कई महत्त्वपूर्ण पुस्तकें भी लिखी हैं। जिनमें सनी डेज, आइडल्स, रंस एण्ड रूइंस तथा वन डे वंडर्स काफ़ी लोकप्रिय हुई हैं। आकर्षक व्यक्तित्व के स्वामी सुनील गावस्कर एक फ़िल्म में भी अभिनय कर चुके हैं।
अंतर्राष्ट्रीय स्मारक और स्थल परिषद

अंतर्राष्ट्रीय स्मारक और स्थल परिषद (ICOMOS) (फ्रेंच: Conseil international des monuments et des sites) एक संगठन है जो विश्व व्यापी सांस्कृतिक धरोहरों के सुरक्षा और संरक्षा हेतु कार्यरत है। ICOMOS की स्थापना 1965 में 1964 के वेनिस चार्टर के परिणामतः हुई थी। यह युनेस्को को विश्व धरोहर स्थलओं के बारे में सलाह देता है।
पेशावर क्रिकेट टीम

पेशावर क्रिकेट टीम पेशावर से पाकिस्तान की एक प्रथम श्रेणी की क्रिकेट टीम है। टीम के घर का मैदान पेशावर में अर्बब नियाज स्टेडियम है। लिस्ट ए और ट्वेंटी-20 पक्ष पेशावर पैंथर्स के रूप में जाना जाता है।
सुरपेटी

सुरपेटी एक संगीत वाद्य है जो धौंकनी (bellow) के आधार पर काम करता है।
चेहलोम

अरबीन ज़ियारत

ज़ियारत अरबाइन एक प्रार्थना है जिसे आम तौर पर अरबाइन के दिन करबाला में सुनाया जाता है। यह शिया इमाम इमाम जाफर अल-सादिक से सफवान अल-जामामाल से सुनाया गया है, जिसमें इमाम ने उन्हें इमाम हुसैन की मस्जिद जाने का निर्देश दिया और अरबाइन पर एक विशिष्ट यात्रा प्रार्थना को पढ़ने के लिए कहा जिसके द्वारा आस्तिक को विश्वास करना चाहिए हुसैन के आदर्शों को प्रतिज्ञा की पुष्टि करें। ज़ियारत या प्रार्थना एक ऐसा पाठ है जो हजरत हुसैन को पैगम्बर आदम, नूह, अब्राहम, मूसा, यीशु मसीहा और हजरत मुहम्मद सहाब के "उत्तराधिकारी" के रूप में नामित करता है।

अरबाइन में अन्य धर्म और देश

जबकि अरबाइन एक विशिष्ट शिया आध्यात्मिक अभ्यास है, सुन्नी मुसलमानों और यहां तक ​​कि ईसाई, याज़ीदी, ज्योतिस्ट्रियन और सबियन दोनों तीर्थयात्रा के साथ-साथ भक्तों की सेवा करते हैं। स्वीडन, रूस और यहां तक ​​कि वैटिकन सिटी के एक प्रतिनिधिमंडल सहित यूरोपीय देशों के तीर्थयात्रियों ने पिछले अनुष्ठानों में शामिल हो गए हैं। कुछ इराकी ईसाई धार्मिक नेता भी वेटिकन से प्रतिनिधिमंडल में शामिल हुए।
घाना, नाइजीरिया, तंजानिया और सेनेगल समेत विभिन्न अफ्रीकी देशों के कई प्रतिनिधिमंडलों ने अरबाइन में भी भाग लिया है।
सुदर्शनाचार्य

संक्षिप्त जीवनी

सुदर्शनाचार्य जी का प्रादुर्भाव 27 मई 1937 को राजस्थान की पावन अवनी में सवाई माधोपुर मण्डलान्तर्गत पाड़ला ग्राम के एक सम्पन्न कृषक ब्राह्मण परिवार में हुआ। उनके बचपन का नाम शिवदयाल शर्मा था।
"होनहार बिरवान के होत चीकने पात" नामक कहावत के अनुसार बालक शिवदयाल बचपन से ही बहुमुखी प्रतिभा का धनी होने के साथ-साथ धार्मिक भावनाओं से ओतप्रोत था। उसने मेंहदीपुर बालाजी मन्दिर के महन्त श्री गणेश पुरी का सान्निध्य प्राप्त कर मानव कल्याण की कामना से लोकहित कार्यो में अपना ध्यान लगाते हुए आध्यात्मिक यात्रा प्रारम्भ की। इसके पश्चात वृन्दावन में खटलेश स्वामी गोविन्दाचार्य से दीक्षा ग्रहण कर सारस्वत नगरी काशी में भी वेदादि शास्त्रों का गहन अध्ययन किया।
गोस्वामी तुलसीदास के वचनों को हृदयंगम करते हुए उन्होंने भानगढ़ के बीहड़ जंगलों में बारह वर्षो तक कठोर तपस्या की। तपस्या के दौरान उन्हें तन्त्र-मन्त्रों की प्रत्यक्ष अनुभूति हुई। इस प्रकार लोकोपकार की उदात्त भावना लेकर वे सांसारिक जीवों के बीच जा पहुँचे।

सिद्धदाता आश्रम की स्थापना

परोपकारी सन्त परिवेश में अरावली पर्वतमाला पर घूमते हुए सुदर्शनाचार्यजी फरीदाबाद के समीप तव्यास पहाड़ी पर आश्रम निर्माण के लिये प्रवृत्त हुए। 1989 में यह महत्वपूर्ण कार्य प्रारम्भ हुआ। इस भूखण्ड के अधिग्रहण के विषय में भी एक रोचक किन्तु भावपूर्ण किंवदन्ती जुड़ी हुई है। फरीदाबाद से दिल्ली की ओर जाते समय अचानक गाड़ी रुकने के कारण जून की प्रचण्ड दोपहरी में उन्हें अचानक जल का चमकता हुआ स्रोत दिखाई दिया। वाहन रोक कर निरीक्षण बुद्धि से देखने पर कुछ भी दिखाई नही दिया। परन्तु कुछ अव्यक्त वाणी सुनाई दी, जिसे प्रमाण मानकर उन्होंने उसी स्थान पर आश्रम बनाने की इच्छा प्रकट की। इसे कार्यरूप देने के लिये प्रारम्भिक गतिरोध के बावजूद वे इस महान कार्य में सफल हुए और आश्रम निर्माण का कार्य सम्पन्न हुआ।
इसके बाद में भगवदाज्ञा को स्वीकार करते हुए श्री लक्ष्मी नारायण दिव्यधाम निर्माण का कार्य 1996 में विजयदशमी के पावन पर्व पर आरम्भ किया गया। प्रारम्भिक गतिरोध के बाद इस कार्य में भी वे सफल हुए और दिव्यधाम के निर्माण का कार्य सम्पन्न हुआ। महाराजजी के अहर्निश अनथक परिश्रम एवं सभी भक्तजनों द्वारा की गयी कार सेवा के परिणामस्वरूप चार वर्ष के अत्यल्प समय में ऐसे तीर्थ स्थल का निर्माण किया गया जिसके दर्शन मात्र से ही यहाँ आने वाले श्रद्धालु जन पुण्य लाभ प्राप्त कर अनन्त काल तक अपना जीवन सफल बनाते रहेंगे। यहाँ पर समस्त भक्तजनों की श्रद्धानुसार उनकी सभी मनोकामनाएँ तो पूर्ण होती ही हैं इसके अतिरिक्त उन्हें धर्म, अर्थ; काम और मोक्ष की प्राप्ति भी होती है।

जगद्गुरु की प्रतिष्ठा और गोलोकवास

सुदर्शनाचार्यजी महाराज के विलक्षण वैभव व गुणों से प्रभावित होकर वैष्णव समुदाय ने 1998 के हरिद्वार महाकुम्भ में पतित पावनी गंगा किनारे समस्त जगद्गुरुओं, पीठाधीश्वरों, त्रिदण्डी स्वामियों, आचार्यो तथा समस्त वैष्णव समुदाय के समक्ष उन्हें जगद्गुरु रामानुजाचार्य के पद पर विभूषित कर, इस पद की गरिमा का पदोचित सम्मान किया।
वे अपने जीवन काल में ही 23 अप्रैल 2007 को अनेक सन्तों, महन्तों एवं भगवद्भक्तों के समक्ष अपने उत्तराधिकारी स्वामी पुरुषोत्तमाचार्य जी को आश्रम के अधिष्ठाता पद पर अभिषिक्त कर सांसारिक उत्तरदायित्व एवं सिद्धदाता आश्रम के कार्य भार से मुक्त हो गये थे।
इसके एक माह के भीतर ही 22 मई 2007 के मध्यान्ह काल अभिजित नक्षत्र के शुभ समय में सूर्यांश को ग्रहण करते हुए उन्होंने अपने इस नश्वर शरीर को त्याग दिया और गोलोकवास में चले गये।
नदीशीर्ष

नदीशीर्ष (river source) या जलशीर्ष (headwaters) किसी नदी या झरने का आरम्भिक स्थान होता है। भूगोल में नदीशीर्ष की परिभाषा है कि यह किसी नदी के मार्ग का वह बिन्दु होता है जो उस नदी के अन्तबिन्दु (नदीमुख, ज्वारनदीमुख, या नदी जहाँ किसी अन्य नदी में विलय हो) से सबसे अधिक दूर हो। अक्सर यह कोई झील, चश्मा या हिमानी (ग्लेशियर) होती है। अगर दो नदियाँ मिलने के संगमस्थल को किसी नदी का आरम्भिक स्थान माना जाता हो, तो वह संगम नदीशीर्ष माना जाता है।
ताला: मूर्तिकला का अनूठा केन्द्र

छत्तीसगढ के रायपुर-बिलासपुर राजमार्ग पर बिलासपुर से 30 तथा रामपुर से 85 किलोमीटर की दूरी पर भोजपुर ग्राम से 7 किमी एवं रायपुर बिलासपुर रेल्वे मार्ग के दगौरी स्टेशन से मात्र 2किमी दूरी पर अमेठी -कांपा ग्राम के समीप मनियारी नदी के तट पर स्थित ताला मे दो शिव मंदिर है, जो देवरानी, जेठानी के नाम से विख्यात है। भारतीय पुरातत्व के पहले महानिदेशक एलेक्जेन्डर कलिंघम के सहयोगी जे.डी. बेलगर को तालागॉव की सूचना 1873-74 मे तत्कालीन कमिश्नर फिशर ने दी। एक विदेशी पुरातत्व वेत्ता महिला जोलियम विलियम ने इसे चन्द्रगुप्त काल का मंदिर बताया।
अरुन्धती (महाकाव्य)

रचना

काव्य के अनुप्रवेश में कवि ने खड़ी बोली में रचित अपने सर्वप्रथम महाकाव्य में अरुन्धती को वर्ण्यविषय बनाने का कारण बताया है। उनके अनुसार वसिष्ठ गोत्र में जन्म लेने के कारण अरुन्धती के प्रति उनकी आस्था स्वाभाविक है। उनके कथनानुसार अरुन्धती के अनवद्य, प्रेरणादायी और अनुकरणीय चरित्र में भारतीय संस्कृति, समाज, धर्म, राष्ट्र और वैदिक दर्शन के बहुमूल्य तत्त्व निहित हैं। अपि च, उनकी मान्यतानुसार अग्निहोत्र की परम्परा का पूर्णरूपेण परिपोषण अरुन्धती और वसिष्ठ के द्वारा ही हुआ है। सप्तर्षियों के साथ केवल वसिष्ठपत्नी अरुन्धती पूजा की अधिकारिणी हैं, यह सम्मान और किसी भी ऋषिपत्नी को प्राप्त नहीं हुआ है।

स्रोत

महाकाव्य की अधिकांश कथाएँ विभिन्न हिन्दू ग्रन्थों में उपलब्ध हैं। कुछ अंश कवि की मौलिक उद्भावनाएँ हैं। अरुन्धती के जन्म की कथा शिव पुराण तथा श्रीमद्भागवत में वर्णित है, किन्तु महाकाव्य श्रीमद्भागवत के अनुसार उनकी उत्पत्ति की कथा प्रस्तुत करता है। ब्रह्मा द्वारा अरुन्धती को आदेश का प्रसंग श्रीरामचरितमानस के उत्तरकाण्ड से लिया गया है। विश्वामित्र एवं वशिष्ठ के मध्य शत्रुता वाल्मीकि रामायण के बालकाण्ड पर आधारित है। शक्ति एवं पाराशर का जन्म महाभारत तथा विविध ब्राह्मण ग्रन्थों में उपलब्ध है। महाकाव्य की अन्तिम घटनाएँ वाल्मीकि रामायण, तुलसीकृत रामचरितमानस और विनयपत्रिका पर आधारित हैं।

सारांश

अरुन्धती ऋषि कर्दम और देवहूति की आठवीं पुत्री हैं तथा उनका विवाह ब्रह्मा के आठवें पुत्र वशिष्ठ के साथ सम्पन्न होता है। ब्रह्मा दम्पति को आश्वासन देते हैं कि उन्हें भगवान राम का दर्शन प्राप्त होगा। ऋषि दम्पति राम की प्रतीक्षा में अनेकों वर्ष व्यतीत करते हैं। गाधि राजा का पुत्र विश्वरथ वशिष्ठ से दिव्य गौ कामधेनु को छिनने का प्रयास करता है, परन्तु स्वयं को वशिष्ठ के ब्रह्मदण्ड का सामना करने में असमर्थ पाता है। विश्वरथ घोर तप करने के पश्चात ऋषि विश्वामित्र बनते हैं। प्रतिशोध की अग्नि में जल रहे विश्वामित्र अरुन्धती एवं वशिष्ठ के समस्त सौ पुत्रों को मृत्यु का शाप दे देते हैं। दम्पति की क्षमा से शक्ति नामक एक पुत्र उत्पन्न होता है, किन्तु विश्वामित्र उसे भी एक राक्षस द्वारा मरवा देते हैं। तब अरुन्धती और वशिष्ठ अपने पौत्र पाराशर पर आश्रम की देखभाल का दायित्व सौंपकर वानप्रस्थ आश्रम व्यतीत करने के लिए चले जाते हैं।
परन्तु ब्रह्मा उन्हें पुनः आश्वस्त करते हुए कि वे केवल गृहस्थ दम्पति के रूप में रहते हुए ही राम के दर्शन कर सकेंगे, उन्हें पुनः गृहस्थाश्रम में प्रवेश करने का आदेश देते हैं। दम्पति अयोध्या के समीप एक आश्रम में निवास करना प्रारम्भ कर देते हैं। भगवान राम के जन्म के समय ही, उनके यहाँ भी सुयज्ञ नामक एक पुत्र का जन्म होता है। भगवान राम और सुयज्ञ एक साथ अरुन्धती एवं वशिष्ठ के आश्रम में अध्ययन करते हैं। मिथिला में सीता और राम के विवाह के पश्चात, जब नवविवाहित दम्पति अयोध्या आते हैं, तो अरुन्धती प्रथम बार सीता से मिलती हैं। सीता और राम चौदह वर्ष वनवास में व्यतीत करते हैं। वनवास के उपरान्त जब वे घर लौटते हैं, तो वे प्रथम बार भोजन करते हैं, जो कि स्वयं अरुन्धती अपने हाथों से बनाती हैं। इसी प्रसंग के साथ महाकाव्य का समापन होता है।
हफ़ीज़ाबाद जिला

पाकिस्तान के पंजाब प्रांत का एक जिला।
२०५१ ईसा पूर्व

२०५१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०५१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दूरसंचार कड़ी

दूरसंचार कड़ी एक प्रकार का दो या दो से अधिक संचार उपकरण के बीच की कड़ी है। जिसके द्वारा किसी भी संचार उपकरण से दूसरे उपकरण पर वार्ता की जा सकती है। यह उपग्रह से जुड़ा होता है। जिसके कारण यह सुविधा हर संचार से जुड़े उपकरण पर उपलब्ध होती है।
संकर वायुयान

संकर वायुयान ( hybrid airship) वे वायुयान हैं जो उड़ने के लिये आवश्यक उत्थापक बल (लिफ्ट) दो अलग-अलग सिद्धान्तों से प्राप्त करते हैं, पहला अपने अधिक आयतन के कारण और दूसरा वायुगतिकी से प्राप्त ऊर्ध्व बल।
हिन्दी शिक्षा संघ दक्षिण अफ़्रीका

हिन्दी शिक्षा संघ दक्षिण अफ़्रीका दक्षिण अफ्रीका की एक हिन्दीसेवी संस्था है। इसकी स्थापना २५ अप्रैल सन् १९४८ में वहाँ की आर्य प्रतिनिधि सभा तथा सनातन धर्म सभा के सम्मिलित सभा में की गयी थी। पंडित नरदेव विद्यालंकार इसके प्रथम अध्यक्ष थे।
१७ अक्टूबर १९४८ को इस नयी संस्था द्वारा हिंदी सीखने के लिए रूचि पैदा करने के लिए हिंदी साहित्य सम्मेलन की स्थापना की गई। इस कार्यक्रम में ३५ पाठशालाओं ने भाग लिया। जब उनके ध्यान में यह आया कि बहुत से हिंदी अध्यापक पर्याप्त रूप से प्रशिक्षित नहीं है तो उन्होंने अध्यापकों के लिए हिंदी प्रशिक्षण की कक्षाएं शुरू की और पंडित जी ने इसके संयोजन में प्रमुख भूमिका अदा की। एक गैर-सरकारी संस्था के रूप में संघ ने इसे चुनौती के रूप में लिया और हिंदी अध्ध्यन और अध्यापन का काम संगठित रूप से प्रारंभ किया।
विक्टोरिया जलप्रपात

हनीमून के लिए लोकप्रिय

दुनियाभर में हनीमून के लिए भी यह सबसे लोकप्रिय जगहों में से है। जाम्बेजी नदी में क्रूज, गेम रिजर्व व सफारी यहां के अन्य आकर्षण हैं। नवंबर से अप्रैल का समय यहां काफी गरम, उमस भरा व भीगा होता है। मार्च व अप्रैल की बाढ़ में यह अपने पूरे प्रवाह पर होता है लेकिन इसकी बौछारें इतनी तेज होती हैं कि आपको दूर- दूर तक गीला कर देती हैं और उसे देख पाना तक मुश्किल हो जाता है।

कब व कैसे

विक्टोरिया फॉल्स के लिए अफ्रीका में सभी प्रमुख स्थानों से आसानी से पहुंचा जा सकता है। विक्टोरिया फॉल्स के ही नाम से शहर इस प्रपात से थोड़ा ही दूर है, जहां रेलवे स्टेशन और हवाई अड्डा, दोनों हैं। दक्षिण अफ्रीका, जिंबाब्वे, जांबिया, बोत्सवाना आदि जगहों से सीधे संपर्क में है। वैसे तो यहां पूरे सालभर जाया जा सकता है लेकिन जून से मध्य अगस्त तक यहां हल्का ठंडा मौसम होता है जो भारत में गरमियों से सुकून देने वाला हो सकता है। यह समय न केवल फॉल्स का बेहतर आनंद देता है बल्कि इन दिनों राफ्टिंग, बंजी जंपिंग, तार से बंधकर प्रपात के ऊपर उड़ने और अन्य कई हवाई करतबों जैसी बाकी रोमांचक गतिविधियां भी हो सकती हैं। दिसंबर से जनवरी में फॉल्स अपने सबसे निचले और अप्रैल में अपने सबसे उफानी स्तर पर होता है। दक्षिण अफ्रीका में प्रीटोरिया से एक विशेष लक्जरी ट्रेन भी चलती है जो तीन दिन में पीटर्सबर्ग पहुंचाती हैं जहां से विक्टोरिया फॉल्स के नजारे को देखने के लिए दो घंटे की विशेष उड़ान होती है। इसके अलावा भी कई टूर पैकेज हैं जिनमें विक्टोरिया फॉल्स के अलावा आस-पास के गेम रिजर्व व सफारी भी शामिल है। प्रपात से पहले जेम्बेजी नदी में 'लुआम्पा' और 'कुआन्डो' नाम की दो बड़ी नदियां भी आकर मिलती हैं। विक्टोरिया जलप्रपात विश्व का सबसे बड़ा एकल प्रपात है, जो बेसाल्ट घाटियों में मीलो तक शोर करता है। इस जलप्रपात में जल के गिरने की आवाज़ किसी के भी रौंगटे खड़े कर सकती है। ऐसा लगता है कि मानो पूरी जेम्बेजी नदी ही यहाँ से कूद पड़ी हो। मुख्य जलप्रपात सबसे लंबा है, इसे 'मेन फ़ाल्स' कहते हैं। विक्टोरिया जलप्रपात में जल इतने जोरों से गहराई में गिरता है कि आस-पास 20 किलोमीटर तक धुंध दिखाई देती है। उससे होने वाली बौछार उँचे जाकर वर्षा की तरह गिरती है। इसी की वजह से यहां रेन फॉरेस्ट बना हुआ है।
हिंदी सेवी महासंघ, इंदौर

स्थापना

सन् १९९७ ई.

उद्देश्य

संकल्प -देशवासियों में भावात्मक एकता, परस्पर सद्भाव व भाषाई सौहार्द, हिन्दी सहित सभी भारतीय भाषाओं को समुचित सम्मान व प्रतिष्ठा, हिन्दीसेवियों के हितों का संरक्षण, एकजुटता, समन्वित प्रयास, सार्थक पहल।

लक्ष्य एवं कार्य

हिन्दी के व्यापक प्रसार के निमित्त राष्ट्रव्यापी हिन्दी के पक्षधरों को एकजुट करने, हिन्दीसेवी संस्थाओं में समन्वय बनाने और मिलकर अभियान चलाने तथा हिन्दी सेवियों के हितों के संरक्षण के लिए उपाय करने तथा बैठकें, गोष्ठियाँ, विविध समारोह और सम्मेलन आयोजित करना, मुखपत्र/पत्रिका तथा अन्य सम्बद्ध प्रकाशन करना और सभी प्रकार से पहल करना।
रसायन चिकित्सा

इआत्रोकीमी (Iatrocheme) या रसायन चिकित्सा (chemical medicine) रसायन विज्ञान तथा चिकित्साशास्त्र दोनों की शाखा है। इसकी जड़ें किमियागारी में जातीं हैं। इआत्रोकीमी, रोगों के उपचार के लिए रासायनिक हल प्रदान करता है। ग्रीक भाषा में ἰατρός (iatrós) का अर्थ है 'चिकित्सक' या 'औषधि' होता है।
सी++

सी++ प्रोग्राम का एक उदाहरण

#include <iostream>using namespace std;int main(){
  cout << "जय हिन्द -- Hallo Bharat"<< endl;
  cin.get();}

आउटपुट

1  char *name="Tej Pratap";2  char *country="India";3 4  cout << "Hello, I am " << Tej Pratap << ". I am from "<< india << endl;

इनपुट

# include <iostream>using namespace std;int main (){
 int i;
 cout << "Please enter an integer value: ";
 cin >> i;
 cout << "The value you entered is " << i;
 cout << "  " << i*i << ".\n";
 return 0;}

if else if

string selection;selection = "ta";if (selection=="hi")
 cout<< "You have selected the Tamil Wikipedia";else if (selection=="ta")
 cout<< "You have selected the Tamil Wikibooks";else
 cout<< "You have selected the Tamil Wikisource";

switch

int selection;selection = 2;switch (selection){
 case 1:
 cout<< "You have selected Tamil Wikipedia";
 break;
 case 2:
  cout<< "You have selected Tamil Wikibooks";
  break;
 default:
  cout<< "You have selected Tamil Wikisource";
  break;
  }

while

int i=1;while(i<=5)
 {
 cout << "The number is "<< i <<"\n" ;
 i++;
 }

do while

int i=1;do {
cout << "The number is " << i << "\n";
i++;
  } while (i <= 5);

for

int i=1;for (i=1; i<=5; i++){
 cout << "Iteration:"<<i<<" Hello World!\n";}

pass by value

int main (){
 int add (int a, int b);
 int ans;
 ans = add(4, 2);
 cout << "Ths sum is " << ans << "\n";
 return 0;
 }int add (int a, int b){
int ans;
ans = a + b;
return ans;
}

pass by references

int main (){
 void passbyref (int& a, int& b);
 int a=1, b=3;
 passbyref (a, b);
 cout << "a=" << a << ", b=" << b << "\n";
 return 0;
 }void passbyref (int& a, int& b){
 a = a + 10;
 b= b + 10;
 }

ऑबजेक्ट ओरिएन्टेड प्रोग्रामिंग

class Calculator {
  int x, y;
  public:
  void set_values (int,int);
  int add () {
int ans;
ans = x + y;
return ans;
}
};void Calculator::set_values (int a, int b) {
 x = a;
y = b;
}int main () {
Calculator c1;
 c1.set_values (5, 3);
 cout << "The sum is: " << c1.add() << endl;
 return 0;
}
ग्लाइस सूचीपत्र

ग्लाइस सूचीपत्र (Gliese Catalogue), बहुधा आधुनिक तारा सूचीपत्र के उन तारों से संदर्भित है जो पृथ्वी के 25 पारसेक (81.54 प्रकाश वर्ष) दायरे में स्थित है।
संयुक्त राष्ट्र की स्वतंत्र संस्थाएं

संयुक्त राष्ट्र संघ के अपने कई कार्यक्रमों और संस्थाओं के अलावा १४ स्वतंत्र संस्थाओं से इसकी व्यवस्था गठित होती है। स्वतंत्र संस्थाओं में विश्व बैंक, अंतर्राष्ट्रीय मुद्रा कोष और विश्व स्वास्थ्य संगठन शामिल हैं। इनका संयुक्त राष्ट्र संघ के साथ सहयोग समझौता है। संयुक्त राष्ट्र संघ की अपनी कुछ प्रमुख संस्थाएं और कार्यक्रम हैं।

अंतर्राष्ट्रीय परमाणु उर्जा एजेंसी

विएना में स्थित यह एजेंसी परमाणु निगरानी का काम करती है।

अंतर्राष्ट्रीय अपराध आयोग

हेग में स्थित यह आयोग पूर्व यूगोस्लाविया में युद्द अपराध के सदिंग्ध लोगों पर मुक़दमा चलाने के लिए बनाया गया है।

संयुक्त राष्ट्र बाल कोष

यूनिसेफ़ नामक यह संस्था बच्चों के स्वास्थय, शिक्षा और सुरक्षा की देखरेख करता है।

संयुक्त राष्ट्र विकास कार्यक्रम

यूएनडीपी नामक संस्था ग़रीबी कम करने, आधारभूत ढाँचे के विकास और प्रजातांत्रिक प्रशासन को प्रोत्साहित करने का काम करता है।

संयुक्त राष्ट्र व्यापार और विकास सम्मेलन

यह संस्था व्यापार, निवेश और विकस के मुद्दों से संबंधित उद्देश्य को लेकर चलती है।

अंतर्राष्ट्रीय आर्थिक निधि

अपने सदस्य देशों की वैश्विक आर्थिक स्थिति पर नज़र रखने का काम करती है। यह अपने सदस्य देशों को आर्थिक और तकनीक सहायता देती है। यह संगठन अन्तर्राष्ट्रीय विनिमय दरों को स्थिर रखने के साथ-साथ विकास को सुगम करने में सहायता करता है।

संयुक्त राष्ट्र शिक्षा, विज्ञान और सांस्कृतिक परिषद

पेरिस में स्थित इस संस्था का उद्देश्य शिक्षा, विज्ञान संस्कृति और संचार के माध्यम से शांति और विकास का प्रसार करना है।

संयुक्त राष्ट्र पर्यावरण कार्यक्रम

यूएनईपी नामक यह संस्था नैरोबी में स्थित है। इस संस्था का काम पर्यावरण की रक्षा को बढ़ावा देना है।

संयुक्त राष्ट्र राजदूत

इसका काम शरणार्थियों के अधिकारों और उनके कल्याण की देखरेख करना है। यह जीनिवा में स्थित है।

विश्व खाद्य कार्यक्रम

भूख के विरुद्द लड़ाई के लिए बनाई गई यह प्रमुख संस्था है। इसका मुख्यालय रोम में है।

अंतरराष्ट्रीय श्रम संघ

अंतरराष्ट्रीय आधारों पर मजदूरों तथा श्रमिकों के हितों की रक्षा के लिए नियम वनाता है।

अन्तर्राष्ट्रीय नागर विमानन संगठन

यह संगठन अन्तर्राष्ट्रीय वायु नौवहन के सिद्धांत और तकनीकों को नियत करती है और अन्तर्राष्ट्रीय वायु यातायात के विकास और योजना का पालन करती है, जिससे कि सौरक्षित और क्रमवार विकास सुनिश्चित हो सके।
बूंदी (मिठाई)

खारा बूंदी

तीखा या खारा बूंदी तैयार करने में, टालने से पहले मसाले और नमक के साथ मिलाया जाता है। करी पत्तियों को जोड़ा जाता है। खारा बूंदी को ऐसे ही खाया जाता है या किसी दुसरे मिश्रण में जोड़ा जाता है ।

बूंदी रायता

बूंदी का इस्तेमाल पाकिस्तान और उत्तरी भारत में रायता तैयार करने के लिए भी किया जाता है। बूंदी रायता में आमतौर पर दही (सादा दही), बूंदी (जो इसे नरम बनाने के लिए पानी में भिगो दी जाती है, फिर छिद्रित होती है) और नमक, मिर्च और अन्य मसालों के साथ जोड़ी जाती है। इसे पुलाव या किसी अन्य भोजन के साथ साइड डिश के रूप में खाया जाता है।
२३५३ ईसा पूर्व

२३५३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३५३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
१९९३ अमरीकी ओपन टेनिस प्रतियोगिता

पुरुष एकल

पीट सेमप्रास ने  सेड्रिक पायोलिन को 64 64 63 से हराया।

महिला एकल

स्टेफी ग्राफ ने  हेलेना सुकोवा को 63 63 से हराया।
ग्वालियर ज़िले के मन्दिर

ग्वालियर के मंदिरों में गोलेश्वर महादेव, धूमेश्वर महादेव, मंशापूर्ण हनुमान, खेडापति माता का मंदिर प्रसिद्ध है।     

गोलेश्वर महादेव

गोलेश्वर महादेव का प्राचीन मंदिर भितरवार तहसील में है यह नए बस स्थानक के पास है यहाँ की मान्यता है कि यदि भितरवार में पानी बरसता है तो सभी भितरवार वासियों द्वारा पार्वती नदी (जो की मंदिर के पास ही कुछ दूरी पर प्रवाहित होती है) से पानी लाकर मंदिर के शिवलिंग को पूर्ण रूप से पानी में डुबोया जाता है  मंदिर के गर्भगृह  को चारों और से मिट्टी से बंद कर दिया जाता है  जिससे पानी बाहर न निकल पाए सभी लोग अपने सिर पर , कन्धों पर घड़ों में पानी भरकर लाते हैं और मंदिर को भरते हैं जब पूरा शिवलिंग पानी में डूब जाता है तो अपने आप जल वृष्टि होने लगती है।

धूमेश्वर

धूमेश्वर  महादेव मंदिर सिंध नदी के तट पर स्थित है। यह बडगोर ग्राम के पास है। इस मंदिर पर कई यज्ञ हो चुके है।

मंशापूर्ण हनुमान

मंशापूर्ण हनुमान मंदिर दियादाह धर्मशाला पुराने थाने के पास भितरवार में स्थित है  

खेडापति माता

खेडापति माता का मंदिर भितरवार का प्रसिद्ध मंदिर है।
रमेश वाधवानी

रमेश वाधवानी (Romesh T. Wadhwani) सिम्फोनी टेक्नॉलॉजी ग्रुप के संस्थापक तथा मुख्य कार्यकारी अध्यक्ष हैं।
जयदीप अहलावत

पूर्व जीवन और शिक्षा

उनका जन्म रोहतक, हरियाणा के गाँव खरकड़ा के एक जाट परिवार में हुआ और उन्होंने अभिनय के क्षेत्र में अपनी स्नातक की शिक्षा भारतीय फिल्म और टेलिविज़न संस्थान से 2008 में पूर्ण की।

करियर

जयदीप अहलावत ने अपने स्नातक के बाद अभिनय के क्षेत्र में कदम रखा। उन्होंने प्रथम अभिनय प्रियदर्शन की फ़िल्म खट्टा मिट्ठा (2010) में खलनायक के रूप में किया। उसी वर्ष वो अजय देवगन के साथ फ़िल्म आक्रोश में नजर आये। उसके बाद उन्होंने कई बड़े बैनर की फ़िल्में भी की जैसे अनुराग कश्यप की गैंग्स ऑफ़ वासेपुर (2012) और कमल हासन की विश्वरूपम (2012).